12. ΝΟΜΟΘΕΤ. ΔΙΑΤΑΓΜΑ υπ’ αριθ. 1708 της 17/31 Άυγ. 1942 (ΦΕΚ Α΄ 220) Περί τρόπου διορισμού μελών Διοικητικών Συμβουλίων και Εξελεγκτικών Επιτροπών Σωματείων και Ενώσεων τραυματικών, Αναπήρων ή θυμάτων Πολέμου. Άρθρον μόνον.-1.Παρέχεται το δικαίωμα εις τον Υπουργόν Εθν. Αμύνης, όπως δι’ αποφάσεώς του, δημοσιευομένης εις την Εφημερίδα της Κυβερνήσεως, αντικαθιστά εν όλω ή εν μέρει τακτικά ή αναπληρωματικά μέλη των Διοικητικών Συμβουλίων και Εξελεγκτικών Επιτροπών των Σωματείων ή Ενώσεων, τραυματιών, αναπήρων, θυμάτων Πολέμου και Παλαιών Πολεμιστών, δι ετέρων μελών των εν λόγω Σωματείων και Ενώσεων, καθορίζων εν τη αυτή αποφάσει και τον χρόνον της θητείας τούτων. 2.Παρέχεται ωσαύτως το δικαίωμα εις τον αυτόν Υπουργόν, όπως αυξάνη ή περιορίζη τον αριθμόν των τακτικών ή αναπληρωματικών μελών των Διοικητικών Συμβουλίων και Εξελεγκτικών Επιτροπών, των κατά την προηγουμένην παράγραφον Σωματείων και Ενώσεων, ως και να συντέμνη ή παρατείνη, κατά την κρίσιν του, τον χρόνον της θητείας τούτων. 3.Το υπ’ αριθ. 1176/42 Ν.Δ/μα «περί τρόπου διορισμού Διοικητικών Συμβουλίων, Σωματείων και Ενώσεων τραυματιών, αναπήρων ή Θυμάτων Πολέμου», καταργείται. 4.Η ισχύς του παρόντος Ν.Δ/τος άρχεται από της 7ης Αυγ. 1942. Βλ. και άρθρ. 92 Α.Ν. 1324/1949. Το ανωτέρω Ν.Δ/μα ισχύει, εφόσον δεν αντίκειται εις τας περί ελευθερίας του συνεταιρίζεσθαι διατάξεις του Συντάγματος. 36.Ι.α.9-12 Ανάπηροι και θύματα πολέμου 